Henry Cavendish
Store norske leksikon,Realfag,Kjemi,Kjemiens historie
Henry Cavendish var en britisk naturviter som var særlig opptatt av kjemi og fysikk. Han var den første som påviste at det finnes forskjellige gasser. Han viste i 1766 at hydrogen er en ren gass, at blandinger av hydrogen og luft er eksplosive og at forbrenningsproduktet er vann. Han viste at luften består av omtrent 20 prosent oksygen og 80 prosent nitrogen, selv om han ikke brukte disse navnene.
Ved elektriske utladninger i luft viste Cavendish at det ble dannet en kjemisk forbindelse av luftens to hovedkomponenter oksygen og nitrogen, og at disse forekom i et konstant blandingsforhold. Han viste også at omtrent en prosent av luften var noe annet enn oksygen og nitrogen. Hundre år senere ble dette funnet å være edelgasser.Cavendish bestemte også gravitasjonskonstanten ved meget nøyaktige målinger på blykuler med forskjellig masse. Les mer i Store norske leksikon kjemiens historie Litteratur Jungnickel, Christa & Russell McCormmach. 1996. Cavendish  McCormmach, Russell. 2004. Speculative truth : Henry Cavendish, natural philosophy, and the rise of modern theoretical science